 Malakaị 4  Nihi na, lee! ụbọchị nke na-ere dị ka oké ọkụ na-abịa, ndị niile dị mpako na ndị niile na-eme ajọ omume ga-adị ka ahịhịa ọka. Ụbọchị ahụ nke na-abịa ga-erepịakwa ha, ka Jehova nke ụsụụ ndị agha kwuru, nke na ọ gaghị erefọ mgbọrọgwụ ha ma ọ bụ alaka ha.Ma anyanwụ nke ezi omume, bụ nke nku ya na-eweta ọgwụgwọ, ga-awakwasị unu ndị na-atụ egwu aha m; unu ga-apụkwa na-awụgharị dị ka ehi mara abụba.Unu ga-azọda ndị ajọ omume, nihi na ha ga-adị ka ntụ nokpuru ọbụ ụkwụ unu nụbọchị m ga-eme ihe, ka Jehova nke ụsụụ ndị agha kwuru.Chetanụ iwu m nyere Mozis ohu m nugwu Horeb banyere Izrel dum, ya bụ, ụkpụrụ na mkpebi ikpe dị iche iche.Lee! M na-ezitere unu Ịlaịja onye amụma tupu oké ụbọchị ahụ dị egwu nke Jehova abịa.Ọ ga-eme ka obi ndị bụ nna chigharịkwuru ụmụ ha, meekwa ka obi ụmụ chigharịkwuru nna ha; ka m ghara ịbịa tie ụwa ihe otiti wee bibie ya. 